### Č. sp.: ŽP 2014/03984-8-MK Bardejov 16.09.2014

R o z h o d n u t i e

## Mesto Bardejov ako príslušný orgán štátnej správy v prvom stupni vo veciach ochrany prírody podľa § 2 písm. f) zákona č. 416/2001 Z.z. o prechode niektorých pôsobností z orgánov štátnej správy na obce a na vyššie územné celky v znení neskorších predpisov a § 69 ods.1 písm. d) a f) zákona č. 543/2002 Z.z. o ochrane prírody a krajiny v znení neskorších predpisov (ďalej len „zákon o ochrane prírody“), na základe písomnej žiadosti **Bardejovského podniku služieb Bapos, m.p. Bardejov, Štefánikova 786, 085 01 Bardejov, IČO: 00619621,** zo dňa 17.07.2014, podľa § 47 ods. 3, § 48 ods. 1 a § 82 ods. 11 zákona o ochrane prírody, v súlade s § 46 zákona č. 71/1967 Zb. o správnom konaní v znení neskorších predpisov

1. **z a m i e t a  ž i a d o s ť**

v časti, tkajúcej sa výrubu 2 ks drevín, druh: **smrek obyčajný** (Picea abies) s obvodmi kmeňov 100 cm a 120 cm, rastúcich na pozemku parcelné číslo CKN 1170, druh pozemku: zastavané plochy anádvoria v kat. území Bardejov.

**II.  v y d á v a s ú h l a s**

žiadateľovi na výrub dreviny: druh: tuja západná (Thuja occindentalis) s obvodom kmeňa 47 cm, meraným vo výške 130 cm nad zemou, rastúci na pozemku parcelné číslo CKN 1170 v kat. území Bardejov, druh pozemku: zastavané plochy a nádvoria. Žiadateľ je správcom parcely, na ktorej drevina, požadovaná na výrub, rastie.

# A./

V súlade s § 82 ods. 12) zákona o ochrane prírody, určuje orgán ochrany prírody bližšie podmienky vykonania výrubu, zabezpečujúce ochranu prírody a krajiny:

1) výrub drevín je žiadateľ povinný uskutočniť v období vegetačného pokoja (od 1. októbra do 31. marca),

2) výrub drevín žiadateľ uskutoční po nadobudnutí právoplatnosti tohto rozhodnutia, v termíne do 31. marca 2016,

3) žiadateľ zabezpečí, aby pri výrube nedošlo k ohrozeniu zdravia alebo životov ľudí, k poškodeniu majetku fyzických osôb alebo právnických osôb,

4) žiadateľ zabezpečí, aby nedošlo k poškodeniu drevín, ktoré nie sú určené na výrub,

5) žiadateľ odstráni aj peň po výrube vrátane povrchovej časti koreňového systému a plochu upraví identicky s okolím,

6) vyrúbanú drevnú hmotu žiadateľ vhodným spôsobom odstráni a okolitý terén vyčistí od zvyškov po výrube,

7) za prípadné škody na majetku fyzických osôb alebo právnických osôb, spôsobených pri výrube dreviny, zodpovedá žiadateľ podľa osobitných predpisov.

B./

V súlade s § 48 ods. 1 zákona o ochrane prírody je žiadateľovi uložené uskutočniť náhradnú výsadbu za týchto podmienok:

# 1) vysadiť 2 ks drevín, druh: ruža šípová (Rosa canina) na pozemok s parcelným číslom CKN 1170, druh pozemku: zastavané plochy a nádvoria,

2) výsadbu žiadateľ uskutoční vo vegetačnom období (od 1. apríla do 30. septembra) na vlastné náklady, v termíne do 30. septembra 2016 po vykonaní výrubu,

3) žiadateľ zabezpečí starostlivosť o náhradnú výsadbu po dobu 2 rokov odo dňa jej uskutočnenia; v prípade vyhynutia alebo poškodenia náhradnej výsadby vykoná žiadateľ dosadbu,

**4) žiadateľ doručí na MsÚ Bardejov, odd. ŽP doklad o vykonaní náhradnej výsadby, resp. dosadby.**

# Z dôvodov uvedených v § 89 zákona o ochrane prírody a krajiny môže Mesto Bardejov na návrh účastníka konania alebo z vlastného podnetu tento súhlas zmeniť alebo zrušiť.

# Osobitné predpisy, ako aj ostatné ustanovenia zákona zostávajú vydaním tohto súhlasu nedotknuté.

# O d ô v o d n e n i e

Písomnou žiadosťou zo dňa 17.07.2014, požiadal Bardejovského podniku služieb Bapos, m.p. Bardejov, Štefánikova 786, 085 01 Bardejov, IČO: 00619621, o vydanie súhlasu na výrub 3 ks drevín, druh: 2 ks smrek obyčajný (Picea abies) s obvodmi kmeňov 100 cm a 120 cm, tuja západná (Thuja occindentalis) s obvodom kmeňa 50 cm, meraným vo výške 130 cm nad zemou, rastúcich na pozemku parcelné číslo CKN 1170, druh pozemku: zastavané plochy a nádvoria v kat. území Bardejov. Žiadateľ je správcom parcely, na ktorej dreviny, požadované na výrub, rastú. Žiadosť podaná.

Mesto Bardejov, podľa § 82 ods. 7 zákona č. 543/2002 Z.z. o ochrane prírody a krajiny v znení neskorších predpisov, zverejnilo informáciu o začatí tohto správneho konania, v ktorom môžu byť dotknuté záujmy ochrany prírody a krajiny na webovom sídle Mesta Bardejov od 21.07.2014. V príslušnej lehote od zverejnenia informácie nebolo doručené Mestu Bardejov elektronické ani písomné potvrdenie záujmu byť účastníkom v začatom správnom konania.

Orgán ochrany prírody listom č. ŽP 2014/03984-3-MK zo dňa 21.07.2014 vyžiadal od Štátnej ochrany prírody SR, RSOPK, Hlavná 93, 080 01 Prešov (ďalej oba ŠOP) odborné stanovisko k podanej žiadosti o vydanie súhlasu na výrub dreviny. Dňa 25.08.2014 Mestu Bardejov bolo doručené stanovisko ŠOP:

„Na základe terénnej pochôcky a vizuálneho posúdenia odporúčame výrub 1 ks tuja západná s obvodom kmeňa 47 cm. Výrub je možné uskutočniť za dodržania nasledujúcich podmienok:

- výrub bude realizovaný v mimovegetačnom období, t.j. október – marec,

- kmene a konáre budú po výrobe z lokality odpratané,

- za vyrúbaný strom bude realizovaná náhradná výsadba o počte 3 ks zo vzrastlých sadeníc cca 1 – 1,5 m) autochtónnych drevín na ploche, ktorú určí mesto Bardejov,

- žiadateľ bude povinný sa o výsadbu starať po dobu min. troch rokov a prípadné uhynuté jedince nahradí novými.

Neodporúčame výrub 2 ks smrek obyčajný rastúcich v tom istom priestore, nakoľko stromy sú v dobrej zdravotnej kondícii, nie sú poškodené, nie sú napadnuté živočíšnymi škodcami, nemajú vychýlené ťažisko zo zvisle osi a rastú v dostatočnej vzdialenosti od najbližšieho bytového domu (cca 11-13 m)“.

Orgán ochrany prírody listom č. ŽP 2014/02976-4-MK zo dňa 11.08.2014 podľa ustanovení § 21 ods. 1 zákona č. 71/1967 Zb. o správnom konaní v znení neskorších predpisov nariadil ústne pojednávania spojené s miestnou obhliadkou v predmetnej veci. Ústne pojednávania sa uskutočnilo 22.08.2014, počas ktorej bolo zistené, že dreviny požadované na výrub, rastú na uvedenej parcele. V priebehu miestnej obhliadky orgán ochrany prírody vykonal meranie obvodov kmeňov stromov, zistil ich zdravotný stav a zhotovil fotodokumentáciu drevín požadovaných na výrub. Z priebehu ústneho pojednávania a miestnej obhliadky bol vyhotovený zápis a prezenčná listina. Dreviny požadované na výrub rastú v zastavanom území mesta, spôsob využívania pozemku: pozemok na ktorom je dovor.

Tuja západná rastie na zelenej ploche pred bytovým domom na ul. Gorkého č. 3 – 4 vo vzdialenosti cca 1,5 metra a je vysoký cca 5 - 6 metrov. Vzhľadom na to, že drevina bola vysadená v tesnej blízkosti bytového domu, atakuje a poškodzuje fasádu objektu, tieni priľahlý byt na prízemí a prvom poschodí, čo má za následok málo slnečného svetla v izbách. Dôvody výrubu tuje západnej sú teda opodstatnené.

Smreky obyčajné sú v dobrom zdravotnom stave, ide o strednoveké dreviny, tvoria súčasť verejnej zelene. Dreviny sú v dobrej zdravotnej kondícii, nie sú poškodené, nie sú napadnuté živočíšnymi škodcami, nemajú vychýlené ťažisko zo zvisle osi a rastú v dostatočnej vzdialenosti od bytového domu cca 11-13 m a nie je teda dostatočný dôvod povoliť ich výrub. Správny orgán odporúča žiadateľovi odstrániť spodné konáre do podchodnej výšky.

Orgán ochrany prírody na základe vyhlášky MŽP SR č. 24/2003 Z.z. vypočítal spoločenskú hodnotu drevín požadovaných na výrub, ktorá je 2 768,14 €, z toho spoločenská hodnota dreviny povolenej na výrub je 373,14 €. Výpočet je prílohou zápisu.

Účastníci konania a zúčastnené osoby boli na mieste oboznámení s podkladmi rozhodnutia pred jeho vydaním a mali možnosť vyjadriť sa k ním, i k spôsobu ich zisťovania, prípadne navrhnúť ich doplnenie podľa ustanovení § 33 ods. 2 zákona č. 71/1967 Zb. o správnom konaní v znení neskorších predpisov. Voči nesúhlasu s výrubom nepodal zásadné námietky nikto z prítomných.

Na základe vyššie uvedeného orgán ochrany prírody dospel k záveru, že žiadosť na výrub drevín: 2 ks smrek obyčajný nie je opodstatnený. Žiadosť o výrub drevín: tuja západná je opodstatnená. V prvej časti výroku rozhodnutia rozhodol preto o nepovolení výrubu a v druhej časti výroku rozhodnutia rozhodol o povolení výrubu podľa § 47 ods. 3 citovaného zákona o ochrane prírody. Zároveň žiadateľovi podľa ustanovení § 48 ods. 1 zákona o ochrane prírody uložil povinnosť vykonať náhradnú výsadbu a následnú starostlivosť o vysadené dreviny, ako aj podmienky vykonania činnosti podľa § 82 ods. 12 zákona o ochrane prírody.

**P o u č e n i e**

Proti tomuto rozhodnutiu možno podať odvolanie, podľa § 53 a nasl. zákona č. 71/1967 Zb. o správnom konaní v znení neskorších predpisov v lehote 15 dní odo dňa jeho doručenia, na Mesto Bardejov.

Toto rozhodnutie možno preskúmať súdom až po vyčerpaní riadnych opravných prostriedkov.

MUDr. Boris Hanuščak

primátor mesta

Rozhodnutie sa doručuje

* **Bardejovského podniku služieb Bapos, m.p. Bardejov, Štefánikova 786, 085 01 Bardejov**

Na vedomie:

1. Štátna ochrana prírody SR, RCOP Prešov, Hlavná 93, 080 01 Prešov
2. SIŽP - inšpektorát ochrany prírody, Rumanova 14, 040 01 Košice
3. Obvodný úrad životného prostredia v Bardejove, Dlhý rad 16, 085 77 Bardejov

Vybavuje : Milan Klimek Bankové spojenie : 0456175001/5600

Oddelenie : životné prostredie IČO : 321 842 DIČ : 2020622923

telefón: ( 00421 ) 054 4862 163, fax: ( 00421 ) 054 472 2476, e-mail: milan.klimek@bardejov.sk